Muxabîrê Ajansê Xeberan ê Dîcle (DÎHA) Îdrîs Sayilgan 24ê teşrîna verêne de Mûş de amebi tepiştene û 27ê teşrîna peyêna 2019î de zî amebi veradayene. Wexto ke rojnameger Sayilgan zîndan de ameyêne tepiştene derheqê ci de bi îdîaya ''propagandaya rêxistine'' dewa ameye akerdene.
Roniştişo yewîn ê na dewa Mehkema Cezaya Girane ya Mûşî de ame kerdene. Avûkat û keyeyê Sayilganî zî Sayilgan reyde tewrê mehkeme bîyî. Sayilganî pawitişê xo de vist vîrî ke verê cû zî derheqê ci de dewayêke ameye akerdene û netîceyê na dewa de ci rê qasê 8 serre û 3 menge cezaya zîndanî ameye dayene. Mehkeme roniştiş taloqê 25ê adare kerd.
